En kyllingefarm ved Hals blev onsdag centrum for en tragisk arbejdsulykke

En 78-årig mand fra Hals mistede onsdag livet, da han var involveret i noget arbejde på en lokal kyllingefarm ved Hals i Nordjylland. Ulykken skete, da manden pludselig kom i klemme på en teleskoplæsser, som kørte begge mandens ben over. Ifølge Nordjyllands Politi kom redningsfolk samt ambulance hurtigt til stedet ved 13-tiden. Her var den 78-årig stadig ved fuld bevidsthed, men fik det hurtigt dårligt. Han afgik kort efter ved døden, selv om redningsfolkene var hurtigt fremme og hjælpe den kvæstede mand. Det fortæller Nordjyllands Politi, som ikke har mere at tilføje. Politiet betragter dødsfaldet som en arbejdsulykke, og herfra går sagen over til Arbejdstilsynet, som er informeret.